ผมอายุ 25 ปี พอดีไปตรวจประจำปีแล้วเจอเลือดในอุจจาระ ผมถ่ายปกติ ไม่มีเลือดออก ควรไปส่องกล้องเลยมั้ยครับ หรือว่าลองเก็บอุจจาระซ้ำดีครับ พอดีก่อนตรวจยังกินอาหารพวกเนื้อสัตว์อยู่
สวัสดีค่ะ การตรวจพบเลือดในอุจจาระนั้น อาจจะมีสาเหตุมาจากการมีริดสีดวงทวาร ทำให้ถ่ายลำบาก อุจจาระแข็ง อาจมีเลือดปนได้ การมีแผลฉีกขาดที่รูทวารหนักจากการขับอุจจาระที่แข็งตัวจากอาการท้องผูกติดต่อกันนานๆ มีภาวะทวารหนักและไส้ตรงอักเสบ ลำไส้ใหญ่อักเสบ หรือเป็นเนื้องอกในลำไส้ใหญ่ซึ่งมักเป็นค่อนข้างเรื้อรัง อาจมีน้ำหนักลด การขับถ่ายเปลี่ยนแปลงร่วมด้วยถ้าเป็นกลุ่มริดสีดวงทวารหรือแผลที่ทวารหนัก มักมีอาการเจ็บ หรือมีเลือดให้เห็นชัดเจน หากไม่มีเลือดให้เห็นด้วยตาเปล่า แต่ตรวจพบเลือด อาจจะยึกถึงกลุ่มเนื้องอกลำไส้ใหญ่ในระยะเริ่มต้นได้ แนะนำการสอบถามกับแพทย์ที่รักษาอีกครั้ง ถ้าแพทย์แนะนำการส่องกล้องตรวจเพิ่มเติมก็ควรทำ การเก็บอุจจาระซ้ำกรณีไม่แน่ใจหรือยังไม่อยากส่องกล้องก็อาจทำได้ แต่หากเก็บไปซ้ำก็ยังมีเลือด ควรจะต้องส่องกล้องหรือทำตามที่แพทย์แนะนำต่อไป การกินเนื้อสัตว์ไม่น่าทำให้มีเลือดในอุจจาระค่ะ